ป้ายแดงโตลีสซิ่งกสิกรให้กู้กระฉูด
&nbsp;
18 ส.ค. 2554

โพสต์ทูเดย์ — รถป้ายแดงขายดี หนุนลีสซิ่งกสิกรไทยครึ่งปีแรก ปล่อยกู้ 1.35 หมื่นล้านบาท
นายอิสระ วงศ์รุ่ง กรรมการผู้จัดการ บริษัท ลีสซิ่งกสิกรไทย เปิดเผยว่า ช่วง 6 เดือนแรกที่ผ่านมา บริษัทปล่อยสินเชื่อเช่าซื้อรถยนต์ได้ตามเป้า 13,515 ล้านบาท ขณะที่สินเชื่อเพื่อผู้แทนจำหน่ายรถยนต์ปล่อยสินเชื่อได้ 6,161 ล้านบาท สูงกว่าเป้าที่ตั้งไว้ 4,391 ล้านบาท โดยมีกำไร 224 ล้านบาท จากเป้าที่ตั้งไว้ 157 ล้านบาท ส่วนหนี้ที่ไม่ก่อให้เกิดรายได้หรือเอ็นพีแอลอยู่ที่ 1.43% จากเป้าที่ตั้งไว้ 2.25% แต่ในส่วนของสินเชื่อคงค้างทำได้ 49,052 ล้านบาท ต่ำกว่าเป้าหมายตั้งไว้ 49,342 ล้านบาท หรือ 0.59%
ทั้งนี้ กำไรที่เพิ่มขึ้นมาจากการควบคุมค่าใช้จ่ายได้ต่ำกว่าเป้า ยอดขาดทุนจากการขายรถยึดลดลง และเอ็นพีแอลต่ำ ส่งผลให้ภาระการตั้งสำรองหนี้ลดลงด้วย และหากในช่วงครึ่งปีหลังนี้บริษัทยังคงความสามารถในการบริหารจัดการที่ดีได้ ก็คาดว่ายอดสินเชื่อคงค้างในปีนี้น่าจะอยู่ที่ 5.3 หมื่นล้านบาท สูงกว่าเป้าที่ตั้งไว้ 5.2 หมื่นล้านบาท และน่าจะทำกำไรได้ที่ 380 ล้านบาท จากเป้าทั้งปีตั้งไว้ 332 ล้านบาท และเอ็นพีแอลเชื่อว่าน่าจะควบคุมให้อยู่ในระดับไม่เกิน 1.40% 
สำหรับช่วง 6 เดือนหลังนี้ คาดว่ายอดขายรถยนต์ใหม่ยังคงเติบโตอย่างต่อเนื่อง ซึ่งคาดว่าปีนี้จะมียอดขายประมาณ 77.3 แสนคัน หรือเติบโตประมาณ 2833% ซึ่งในภาพรวมแล้วก็จะส่งผลดีให้ธุรกิจเช่าซื้อรถยนต์สามารถปล่อยสินเชื่อได้มากขึ้น เพราะลูกค้าส่วนใหญ่ยังคงใช้บริการสินเชื่อเช่าซื้ออยู่